Gedig: Lewe vir nou(Foto: Catalin Pop/Unsplash) Die volgende gedig is gekies vir publikasie in die AVBOB Poësiebiblioteek en word heruitgegee met die toestemming van die AVBOB Poësieprojek . Om dié biblioteek van meer as 18 000 gedigte in al 11 landstale te besigtig, klik hier. “Lewe vir nou” deur Jamé Julies Wat die hart van vol is loop die mond van oor Die lewe is ŉ lied en ek sing voor in die koor As ek soggens wakker word glimlag ek van oor tot oor So 20 jaar terug toe is ek gebore Nat agter die ore en heel verlore Ek is hier vir ‘n rede Nie net om te kan sien, praat, hoor of voel My bestaan op hierdie aarde het ‘n groter doel Somers kry ek warm winters begin ek te bewe Ek is kwaad vir niemand ek leef om te vergewe My tyd op aarde is nie so lank nie Maar vir die geskenk om te kan lewe; sê ek baie dankie.